Tiltale for narkokørsel, vold, fornærmelig tiltale og en række overtrædelser af færdselsloven
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Færdsel;
Liv og legeme;

DOMSRESUMÉ – STRAFFE

Dato: Vælg en dato 

Sagsbeh.: Indtast navn

Dok.nr.: Indtast dok.nr. 

21-årig mand skyldig i narkokørsel, vold, fornærmelig tiltale og en række
overtrædelser af færdselsloven

Manden blev idømt en fællesstraf på 3 måneders fængsel. Han  blev frifundet for et forhold
omhandlende på motocross-motorcykel at have kørt ad gågaden i Herning på en sådan hen-
synsløs måde, at der var fare for fodgængeres liv eller førlighed.

Sagsnummer: 99-534/2023

Sagen kort fortalt
Manden var tiltalt for i alt 11 forhold, hvoraf de 9 havde tilknytning til en kørsel på motocross-motor-

cykel den 12. juli 2022, blandt andet ad Østergade i Herning. Han erkendte de fleste af forholdene og

forklarede blandt andet, at han kørte for at spille smart, og at han maksimalt kørte 5-10 km/t.

Retten fandt tiltalte skyldig i de forhold, han erkendte. Han blev således fundet skyldig i at have kørt
under påvirkning af euforiserende stoffer nær og mod færdselsretningen, uden at have erhver-vet
kørekort til stor motorcykel, uden at anvende styrthjelm, uden at der var tegnet ansvarsforsik-ring for
motorcyklen, og selvom den ikke var registreret i Danmark. Desuden blev han fundet skyl-dig i under
den efterfølgende politiforretning at have overfaldet to politibetjente med fornærmelig tiltale, idet han
havde udtalt ”små svin” eller lignende.

Tiltalte blev frifundet for en tiltale om at have kørt mod færdselsretningen i gågaden med en sådan
hastighed, at flere fodgængere måtte undvige, hvilket udgjorde en nærliggende fare for disse liv eller
førlighed. Tiltalte havde nægtet sig skyldig i dette forhold. Retten fandt på baggrund af video og
vidneforklaringer, at tiltalte havde kørt gennem gågaden, men i lav fart uden gene for fodgæn-gere.
Tiltalte blev desuden frifundet for at have kørt på baghjulet af motorcyklen over en strækning på
mindst 10 meter. Han havde også nægtet sig skyldig i dette forhold. Et vidne havde forklaret, at han
på afstand af 50-75 meter og alene bagfra så, at motorcrossen løftede sit fordæk over en strækning.
Retten fandt ikke mod tiltaltes forklaring om, hvordan styret på en motocross hæver sig under
acceleration, at der var ført det til domfældelse nødvendige bevis.

Tiltalte blev herudover fundet skyldig i vold begået ud for McDonalds på Silkeborgvej i Herning en nat
i november 2022, idet han blev dømt i overensstemmelse med sin egen erkendelse om at have



slået flere gange med flad hånd i ansigtet og en gang i nakken på en mandlig forurettet. Ifølge an-
klageskriftet var han tiltalt for at have slået i nakken med knyttet hånd. Ifølge tiltaltes egen forkla-ring
kendte han ikke den forurettede, men denne havde skubbet tiltaltes kammerat inde på restau-ranten,
hvorefter forurettede skulle have bedt tiltalte om at gå med ud. Tiltalte havde flere gange bedt
forurettede om at gå væk, hvorefter tiltalte slog forurettede flere gange med flad hånd. Ankla-
gemyndigheden havde påstået tiltalte dømt i overensstemmelse med det erkendte.

Endelig erkendte tiltalte og blev fundet skyldig i i august 2022 at have kørt med en hastighed på 72
km/t i byen, hvor hastighedsgrænsen var 50 km/t.   

Straffen blev fastsat som en fællesstraf til fængsel i 3 måneder og en tillægsbøde på 15.100 kr.
Retten lagde vægt på forholdenes karakter. Straffen omfattede også en reststraf på 42 dage, da
forholdene var begået i prøvetiden for en betinget dom. Tiltalte blev desuden frakendt førerretten i 3
år og 6 måneder og tildelt en advarsel om udvisning. Endelig blev han idømt et opholdsforbud efter
straffelovens § 79 c gældende i 3 måneder.

Tiltalte modtog dommen.   

Afgørelsesdato
Dommen blev afsagt af Retten i Herning den 15. maj 2023.

2